Kazys Tumkevičius

Kazys Tumkevičius (1915 m. spalio 6 d. Trakiškiuose, Marijampolės raj. – 2005 m. lapkričio 8 d. Šiauliuose, palaidotas Donelaičio kapinėse) – teatro aktorius, režisierius, skaitovas.

 Biografija 

1939 m. baigė Kauno teatro vaidybos studiją. 1940–1942 m. Šiaulių dramos teatro aktorius. Antrojo pasaulinio karo ir pirmaisiais pokario metais vaidino Marijampolės dramos teatre, šio teatro meno vadovas. 1949–1991 m. Šiaulių dramos teatro aktorius, režisierius. Vadovavo Šiaulių „Rūtos“ fabriko mėgėjų teatro kolektyvui.

Domėjosi ir rinko medžiagą teatro istorijos klausimais, Šiaulių miestui padovanojo asmeninę biblioteką. Periodikoje publikavo straipsnių teatro istorijos klausimais.

 Veikla 

Teatre sukūrė per 80 vaidmenų, režisavo apie 50 spektaklių. 1973 m. vaidino kino filme „Naktibalda“ (rež. Arūnas Žebriūnas).

 Vaidmenys 
 Nilas (Maksimas Gorkis „Miesčionys“),
 Helmeris, Borkmanas (Henrikas Ibsenas. „Nora“, „Gabrielis Borkmanas“),
 Anupras (Gražina Mareckaitė „Eglės namai“),
 Fomičius (Oskaras Milašius. „Mefibosetas“),
 Praamžis (Antanas Škėma. „Žvakidė“) ir kt.

 Pastatymai 
 Petras Vaičiūnas. „Prisikėlimas“ ir „Tuščios pastangos“,
 V. Delmar. „Paskutinis valsas“,
 Teodoras Dreizeris. „Dženė Gerhard“,
 Erikas Marija Remarkas. „Trys draugai“, ir kt.

Autoriniuose vakaruose, iškilmėse deklamavo poeziją, mėgstamiausi autoriai: Vincas Mykolaitis-Putinas, Antanas Venclova, Viljamas Šekspyras, Adomas Mickevičius.

 Knygos 
 Šiaulių dramos teatras. V. 1981 m.
 Gyvenimo vingiuose. (prisiminimai) Saulės delta. (1997, 2000).

 Įvertinimas 
 1975 m. Lietuvos nusipelnęs artistas.
 1979 m. Potencijos Pinkauskaitės premija
 2000 m. Kristoforo premija.

Kategorija:Lietuvos aktoriai
Kategorija:Lietuvos režisieriai
Kategorija:Šiaulių aktoriai
Kategorija:Lietuvos skaitovai